SET ปิดบวก 9 จุด เก็งรัฐบาลคลายล็อกดาวน์ภาคธุรกิจ แนะจับตาผลประชุมครม.พรุ่งนี้
SET ปิดบวก 9 จุด เก็งรัฐบาลคลายล็อกดาวน์ภาคธุรกิจ แนะจับตาผลประชุมครม.พรุ่งนี้ โดยดัชนีปิดตลาดวันนี้ ที่ระดับ 1,267.41 จุด บวก 8.63 จุด หรือ 0.69% มูลค่าการซื้อขาย 4.96 หมื่นล้านบาท
27 เม.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,267.41 จุด บวก 8.63 จุด หรือ 0.69% มูลค่าการซื้อขาย 4.96 หมื่นล้านบาท 
10 หุ้นดันดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้แกว่ง Sideway up ตามตลาดหุ้นทั่วโลก โดยตลาดหุ้นในภูมิภาคเอเชียวันนี้เคลื่อนไหวในแดนบวกกัน เช่นเดียวกับตลาดในยุโรปที่เทรดบ่ายนี้ก็บวกกันราว 1.5-2% เหมือนดาวโจนส์ฟิวเจอร์สที่ปรับตัวขึ้นเช่นกัน หลังจากที่ผลการประชุมธนาคารกลางญี่ปุ่น (BOJ) ได้มีการอัดฉีดสภาพคล่องด้วยมาตรการผ่อนคลายเชิงปริมาณ (QE) แบบไม่จำกัดจำนวนเหมือนอย่างสหรัฐฯ เพื่อฟื้นฟูเศรษฐกิจ ทำให้ตลาดหุ้นญี่ปุ่นปรับขึ้นได้ดีในวันนี้ และส่งผลบวกต่อตลาดอื่น ๆ ไปด้วย นอกจากนี้หลายประเทศเริ่มที่จะทยอยคลายล็อกดาวน์กันแล้ว รวมถึงบ้านเราด้วย แต่บ้านเรายังต้องรอเข้าที่ประชุมคณะรัฐมนตรี (ครม.) ในวันพรุ่งนี้ก่อน ซึ่งเบื้องต้นเท่าที่มีข่าวคลายล็อกดาวน์มาก็ไม่ต่างจากที่คาดการณ์ไว้มากนัก
อย่างไรก็ดียังต้องติดตามการประชุมธนาคารกลางยุโรป (ECB) และการประชุมธนาคารกลางสหรัฐ (เฟด) ต่อไปในสัปดาห์นี้ รวมทั้งให้ติดตามตัวเลขผลิตภัณฑ์มวลรวมภายในประเทศ (GDP) งวดไตรมาส 1/63 ของทางยุโรป และสหรัฐฯด้วย ส่วนบ้านเราก็ให้ติดตามการทยอยประกาศผลประกอบการของบริษัทจดทะเบียน ซึ่งสัปดาห์นี้มีตัวใหญ่อย่าง HMPRO, PTTEP, SCC, DELTA จะประกาศออกมา
สำหรับแนวโน้มการลงทุนในวันพรุ่งนี้ (28 เม.ย.) นายวีระวัฒน์ กล่าวว่า ตลาดฯน่าจะแกว่งไซด์เวย์ในกรอบ และระหว่างทางอาจมีการพักตัวบ้าง พร้อมให้แนวรับ 1,240 จุด ส่วนแนวต้าน 1,280 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
CPALL   มูลค่าการซื้อขาย  4,938.94 ล้านบาท  ปิดที่   69.25 บาท เพิ่มขึ้น  3.00 บาท
BAM     มูลค่าการซื้อขาย  4,350.13 ล้านบาท  ปิดที่   23.70 บาท เพิ่มขึ้น  0.30 บาท
GPSC    มูลค่าการซื้อขาย  1,949.98 ล้านบาท  ปิดที่   70.50 บาท เพิ่มขึ้น  1.25 บาท
PTT     มูลค่าการซื้อขาย  1,807.83 ล้านบาท  ปิดที่   34.00 บาท ราคาไม่เปลี่ยนแปลง
GULF    มูลค่าการซื้อขาย  1,691.32 ล้านบาท  ปิดที่   39.00 บาท เพิ่มขึ้น  1.00 บาท
 
ตลาดหุ้นเอเชีย
